**SUSITARIMAS Nr. 4 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-167**

2025-01-28

**AB „Via Lietuva“**, (buvęs pavadinimas – AB Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-03-02 Šalys sudarė pirkimo sutartį Nr. S-167 (toliau – **Sutartis**), projekte „Kelio ruožo nuo industrinio parko teritorijos iki valstybinės reikšmės magistralinio kelio A9 Panevėžys–Šiauliai (Kairių aplinkkelio) tiesimas“;
2. Sutarties pagrindu Rangovas įsipareigojo parengti darbo projektą bei atlikti paruošiamuosius darbus pagal pateiktą kelio ruožo nuo industrinio parko teritorijos iki valstybinės reikšmės magistralinio kelio A9 Panevėžys–Šiauliai (Kairių aplinkkelio) tiesimo techninį darbo projektą (toliau - TDP), atlikti numatytus statybos darbus, perduoti Užsakovui išpildomąją dokumentaciją ir gauti statybos užbaigimo aktą (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, komisija išnagrinėjusi „Kelio ruožo nuo industrinio parko teritorijos iki valstybinės reikšmės magistralinio kelio A9 Panevėžys – Šiauliai (Kairių aplinkkelio) tiesimas“ projektinę dokumentaciją ir apžiūrėjusi vykdomus darbus vietoje, nustatė projektinių sprendinių netikslumus paviršinio vandens nuvedimui Kelio Nr.1 ruožuose nuo Pk 0+00 iki Pk 3+40 ir Pk 3+80 iki Pk 5+00, Šiaurinio privažiuojamojo kelio ruože nuo Pk 4+20 iki Pk 10+10. Taip pat buvo nustatyta, kad statiniai kerta sklypų kad. Nr. 9124/7001:0012 ir kad. Nr. 9124/7001:8 ribas ir pėsčiųjų-dviračių tako ruože nuo Pk 10+30 iki Pk 11+60 tako griovio išorinės pusės šlaitai kertą sklypo ribą. Pietinio jungiamojo kelio nuovaža ties Pk 1+72 k.p. suformuota į aukštą šlaitą, minimalus išilginis nuovažos nuolydis gausis 21%, viršijant leistiną normą. Kelio Nr. 1 ruožo pabaigoje, ties Pk 17+16siūloma sujungti naujus ir senus atitvarus tarpusavyje. Kelyje Nr. 1-1, ties Pk 3+51 d.p., numatyta įrengti naują plastikinį lietaus šulinį Nr. L1-7, d425 skersmens ir į jį pajungti tris vamzdžių atšakas, kurių skersmuo yra d315. Kelio Nr. 1 šlaituose, VN dalyje, numatyta įrengti 1,20 m ilgio lietaus nuotekų tinklų išvedimo žiotis iš betono išgrįstų lauko akmenų. Vietomis šlaitai yra ilgesni nei numatytas tvirtinimas, todėl galimas šlaitų išplovimas liūčių metu. Dėl išvardintų aplinkybių atsirado poreikis atlikti papildomus darbus (patvirtinta Darbų pakeitimo aktu Nr. 2, **Priede Nr. 10.1** ), kurių kaina sudaro **42.440,66 Eur be PVM**;
4. Sutarties vykdymo metu, komisija išnagrinėjusi „Kelio ruožo nuo industrinio parko teritorijos iki valstybinės reikšmės magistralinio kelio A9 Panevėžys – Šiauliai (Kairių aplinkkelio) tiesimas“ projektinę dokumentaciją ir apžiūrėjusi vykdomus darbus vietoje, nustatė punkte C išvardintus projektinių sprendinių netikslumus, 2024 m. kovo 6 d. Rangovas pateikė motyvuotą siūlymą dėl darbų pakeitimo būtinybės ir pridėjo tai pagrindžiančius dokumentus, parengė ir su Užsakovu suderino neatliekamų darbų sąmatas ir kalkuliacijas, neatliekami (atsisakomi) darbai buvo patvirtinti Darbų pakeitimo aktu Nr. 2 (**Priede Nr. 10.1**), neatliekamų darbų vertė sudaro **8.529,53 Eur be PVM**;
5. Sutarties 134 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriumi „Papildomi darbai ir neatliekami darbai. Sutarties keitimo tvarka“ sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. iš viso papildomų darbų kaina su PVM yra 51.353,20 Eur (penkiasdešimt vienas tūkstančiai trys šimtai penkiasdešimt trys eurai du eurai 31 ct);
   2. papildomų darbų kaina be PVM yra 42.440,66 Eur (keturiasdešimt du tūkstančiai keturi šimtai keturiasdešimt eurų 66 ct);
   3. 21 proc. PVM yra 8.912,54 Eur (aštuoni tūkstančiai devyni šimtai dvylika eurų 54 ct).
2. Šalys susitaria dėl neatliekamų (atsisakomų) darbų kainos:
   1. iš viso neatliekamų darbų kaina su PVM yra 10.320,73 Eur (dešimt tūkstančių trys šimtai dvidešimt eurų 73 ct);
   2. neatliekamų darbų kaina be PVM yra 8.529,53 Eur (aštuoni tūkstančiai penki šimtai dvidešimt devyni eurai 53 ct);
   3. 21 proc. PVM yra 1.791,20 Eur (vienas tūkstantis septyni šimtai devyniasdešimt vienas euras 20 ct).
3. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 41.032,47 Eur (su PVM). Galutinė Sutarties kaina yra: 6.547.917,38 Eur (su PVM).
4. Šalys susitaria, kad papildomiems/nenumatytiems darbams atlikti suteikiamas papildomas terminas: 48 kalendorinės dienos.
5. Rangovas įsipareigoja, pagal Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 - Darbų pakeitimo aktas Nr. 2

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  Kerbedžio g. 7, LT-35104 Panevėžys  Įmonės kodas 147710353  El. p. info@hisk.lt  A.s. Nr. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |